Nintendo Switch Pro med OLED-skærm er på vej

En ny Nintendo Switch, muligvis Switch Pro, er på vej ifølge et rygte.

Den kommende Nintendo Switch vil byde på en større 7″ skærm, til sammenligning med skærmen på 6,2″ i den nuværende Switch. Skærmen i Switch Pro bibeholder dog 720P opløsningen, men skærmpanelet bliver af typen OLED, i stedet for LCD. Her er det Samsung, som skal stå for produktionen af OLED-displayet.

OLED-panelet vil bruge mindre strøm, byde på bedre kontrast og muligvis åbne op for højere opdateringsfrekvens.
Ydermere rygtes det også, at den kommende Switch kan spille spil i 4K, når den er i docking mode.

Nintendo har ikke bekræftet navnet på den næste Switch, så vi ved reelt ikke, om den kommer til at hedde Nintendo Switch Pro.

“Samsung Display Co. will start mass production of 7-inch, 720p-resolution OLED panels as early as June with an initial monthly target of just under a million units, said the people, who asked not to be identified discussing internal matters. The displays are slated for shipment to assemblers around July, the people said.”
Skriver Bloomberg

Ifølge rapporten fra Bloomberg, starter produktionen af den nye Nintendo Switch i juni, hvilket kunne pege på en mulig lancering til jul.
Nintendo har endnu ikke bekræftet rapporten, så den skal selvfølgelig tages med et gran salt.